KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta joka koskee ehdotusta EUROOPAN PARLAMENTIN JA NEUVOSTON DIREKTIIVIKSI tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista 25 päivänä heinäkuuta 1996 annetun direktiivin 96/53/EY muuttamisesta /* COM/2015/0169 final - 2013/0105 (COD) */





2013/0105 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin tarkistuksista neuvoston kantaan ehdotuksesta joka koskee ehdotusta EUROOPAN PARLAMENTIN JA NEUVOSTON DIREKTIIVIKSI tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista 25 päivänä heinäkuuta 1996 annetun direktiivin 96/53/EY muuttamisesta (ETA:n kannalta merkityksellinen teksti) 1. Johdanto Euroopan unionin toiminnasta tehdyn sopimuksen 294 artiklan 7 kohdan c alakohdassa määrätään, että komissio antaa Euroopan parlamentin toisessa käsittelyssä ehdottamista tarkistuksista lausunnon. Komissio esittää seuraavassa lausuntonsa parlamentin ehdottamista tarkistuksista. 2. Tausta Päivä, jona ehdotus on toimitettu Euroopan parlamentille ja neuvostolle (asiakirja KOM(2013) 195 lopullinen – 2013/0105 COD): || 16. huhtikuuta 2013 Päivä, jona Euroopan talous- ja sosiaalikomitea on antanut lausuntonsa: || 11. heinäkuuta 2013 Päivä, jona Euroopan parlamentti on vahvistanut ensimmäisen käsittelyn kantansa: || 15. huhtikuuta 2014 Päivä, jona muutettu ehdotus on toimitettu: || [[1]] Päivä, jona neuvoston ensimmäisen käsittelyn kanta on vahvistettu**: || 16. lokakuuta 2014 Päivä, jona Euroopan parlamentin ja neuvoston tarkastukset on hyväksytty toisessa käsittelyssä [P8_TC2-COD(2013)0105] 10. maaliskuuta 2015 3. Komission ehdotuksen tavoite Direktiivissä 96/53/EY vahvistetaan raskaiden tavarankuljetusajoneuvojen ja linja-autojen suurimmat kansainvälisessä liikenteessä sallitut mitat ja painot (jäsenvaltiot saavat tietyin edellytyksin ylittää nämä mitat ja painot kansallisessa liikenteessä). Ehdotuksen [COM(2013)195 final] keskeisenä tavoitteena on tehdä raskaista tavarankuljetusajoneuvoista ja linja-autoista vähäpäästöisempiä ja turvallisempia sallimalla tietyissä tapauksissa ja tietyin edellytyksin nykyisiä rajoituksia suuremmat painot ja mitat, jos parannukset eivät ole nykyisin mahdollisia direktiivin nykyisessä versiossa asetettujen rajoitusten puitteissa. 4. Komission lausunto Euroopan parlamentin tarkistuksista toisessa käsittelyssä Euroopan parlamentti äänesti toisessa käsittelyssä konsolidoidusta tekstistä, joka sisältää erinäisiä tarkistuksia neuvoston ensimmäisessä käsittelyssä vahvistaman kannan tekstiin. Teksti on tulos Euroopan parlamentin, neuvoston ja komission välisistä neuvotteluista. Komissio hyväksyy kaikki Euroopan parlamentin tekemät tarkistukset. 5. Päätelmä Komissio muuttaa Euroopan unionin toiminnasta tehdyn sopimuksen 293 artiklan 2 kohdan nojalla ehdotustaan edellä esitetyn mukaisesti. [1] Komissio ei laatinut muutettua ehdotusta mutta ilmaisi näkemyksensä parlamentin tarkistuksista tiedonannossaan, joka koskee Euroopan parlamentin heinäkuun 2014 I ja II istuntojaksolla hyväksymien lausuntojen ja päätöslauselmien johdosta toteutettuja toimia (asiakirja SP (2014)471), joka toimitettiin 9. heinäkuuta 2014. ** Komissio ilmaisi näkemyksensä neuvoston tarkistuksista tiedonannossaan neuvoston vahvistamasta kannasta tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista 25 päivänä heinäkuuta 1996 annetun direktiivin 96/53/EY muuttamisesta annettavan Euroopan parlamentin ja neuvoston direktiivin hyväksymisestä (asiakirja COM (2015) 7 final), joka toimitettiin 12. tammikuuta 2015.